**Rutinebeskrivelse ved mislighold av økonomisk kontrakt med skolen.**

**Betalingsavtale**

Ved inntak skal alle foreldre signere økonomisk kontrakt med skolen. Begge foreldre plikter å undertegne, dersom begge har foreldreansvar.

**Utestående betaling**

Ved ubetalt faktura sendes det automatisk påminnelse, så purring før det sendes et skriftlig inkassovarsel. Ignoreres dette varselet sendes saken direkte til inkasso.

Manglende betaling over to måneder eller mer anses som et vesentlig mislighold av kontrakten med skolen, og eleven risikerer å miste skoleplassen dersom skyldig beløp ikke betales.

​**Skolen har følgende regelverk for manglende betaling**

1. Når foreldrepenger ikke er betalt i 2 mnd. sendes skriftlig varsel om at eleven risikerer å miste skoleplassen pga. manglende betaling.

Med 2 måneders ubetalte foreldrepenger, menes 2 fakturaer som har gått til inkasso, og som det er sendt påminnelse, purring og inkassovarsel om, før kravet er sendt til inkasso.

1. Ved manglende betaling ut over 3 måneder (altså tre fakturaer som har gått til inkasso) vil skoleplassen bli sagt opp og eleven vil bli overført til bostedsskolen (den offentlige skolen hvor eleven har skoletilhørighet).
2. Det kan søkes om skoleplass på nytt etter at det utestående er betalt.
3. Foresatte som har mottatt varsel om oppsigelse av skoleplassen kan beholde skoleplassen ved å betale det utestående i sin helhet, eller inngå en nedbetalingsavtale med skolen.
4. Skoleplassen blir sagt opp dersom en inngått nedbetalingsavtale ikke følges.